《钟声摇暮天》
清代·徐宗干

不辨钟何处，声声欲暮天。舂容萧寺里，摇曳夕阳边。

残响盘空际，馀音绕树巅。樵风穿古径，渔火动江船。

催上城头月，撞开橹背烟。黄昏无限意，千里客心悬。

作者简介：（1796—1866）清江苏通州人，字树人。嘉庆二十五年进士。道光间历山东曲阜、泰安等县知县，累擢福建台湾道。同治间官至福建巡抚。曾协同左宗棠击败汀、漳李世贤部太平军。卒谥清惠。有《斯未信斋文稿》及自订年谱。